చెన్నై : ‘అమ్మ’ జయలలిత ప్రాతినిథ్యం వహించిన రాధాకృష్ణన్ నగర్ శాసనసభ నియోజకవర్గం ఉప ఎన్నికలు డోలాయమానంలో పడ్డాయి. శశికళ వర్గం నేతలు 85 శాతం మంది ఓటర్లకు డబ్బులు పంచినట్లు ఆధారాలు లభించడంతో ఎన్నికల సంఘం ఏం చేయబోతోందోననే ఉత్కంఠ పెరుగుతోంది. ఎన్నికల సంఘానికి కేంద్ర ప్రత్యక్ష పన్నుల బోర్డు (సీబీడీటీ)తో పాటు ప్రత్యేక అధికారి విక్రమ్ భట్ ద్వారా రెండు నివేదికలు చేరినట్లు సమాచారం. విశ్వసనీయ సమాచారం ప్రకారం ...ముఖ్యమంత్రి పళనిస్వామితో పాటు మంత్రివర్గంలోని కీలక మంత్రులు ఓటర్లకు డబ్బులు పంచడం వెనుక ఉన్నట్లు ఎన్నికల సంఘానికి ఈ నివేదికలు తెలియజేశాయి. తమకు బెదిరింపులు వస్తున్నట్లు కూడా ఐటీ అధికారులు ఆరోపించారు. దర్యాప్తులో సహకరించేందుకు ఆరోగ్య మంత్రి విజయభాస్కర్ నిరాకరించారని పేర్కొన్నారు. దర్యాప్తుకు ఆటంకం కలిగించేందుకు, సాక్ష్యాలను ధ్వంసం చేయడానికి  మంత్రులు ప్రయత్నించారని తెలిపారు. శశికళ వర్గం నేతలు  ఓటర్లకు డబ్బులు పంచినట్లు అధికారులు గట్టి ఆధారాలను సేకరించినట్లు సమాచారం. 85 శాతం మంది ఓటర్లకు లంచాలు ఇచ్చినట్లు ఆదాయపు పన్ను శాఖ సమర్పించిన నివేదిక పేర్కొంటోంది. ఒక్కో ఓటరుకు దాదాపు రూ.4 వేలు ఇచ్చినట్లు చెబుతోంది. ఇదిలావుండగా, మంత్రి విజయ భాస్కర్ను, నటుడు శరత్ కుమార్ను ప్రశ్నించేందుకు ఐటీ అధికారులు సమన్లు జారీ చేశారు. ఓటర్ల నుంచి కూడా ఫిర్యాదులు ఎన్నికల సంఘానికి వెళ్ళాయి.పన్నీర్ సెల్వం వర్గం జయలలిత శవ పేటిక నమూనాతో ప్రచారం చేయడాన్ని కూడా ఎన్నికల సంఘం పరిశీలిస్తున్నట్లు సమాచారం. వీటన్నిటి నేపథ్యంలో ఆర్కే నగర్ ఉప ఎన్నిక స్వేచ్ఛాయుత వాతావరణంలో జరిగే అవకాశం లేదని ఎన్నికల సంఘం ఓ నిర్ణయానికి వస్తే కఠిన నిర్ణయం వెలువడుతుందని విశ్లేషకులు చెప్తున్నారు.
chennai : ‘amma’ jayalalita praatinithyam vahinchina radhakrishnan nagar saasanasabha niyojakavargam upa ennikalu dolayamanamlo paddai. sasikala vargam nethalu 85 saatam mandi otarlaku dabbulu panchinatlu aadhaaraalu labhinchadamtho ennikala sangham yem cheyabotondonane utkanta perugutondi. ennikala sanghaaniki kendra pratyaksha pannula bordu (cbdt)thoo paatu pratyeka adhikari vikram bhat dwara rendu nivedikalu cherinatlu samacharam. vishwasaneeya samacharam prakaaram ...mukhyamantri palaniswaamitho paatu mantrivargamloni keelaka mantrulu otarlaku dabbulu panchadam venuka unnatlu ennikala sanghaaniki ee nivedikalu teliyajesaayi. tamaku bedirimpulu vastunnatlu kuudaa it adhikaarulu aaropinchaaru. daryaaptulo sahakarinchenduku aarogya mantri vijayabhaskar niraakarinchaarani perkonnaru. daryaaptuku aatankam kaliginchenduku, saakshyaalanu dhwamsam cheyadaaniki  mantrulu prayatninchaarani telipaaru. sasikala vargam nethalu  otarlaku dabbulu panchinatlu adhikaarulu gatti aadhaaraalanu sekarinchinatlu samacharam. 85 saatam mandi otarlaku lanchaalu ichinatlu aadaayapu pannu saakha samarpinchina nivedika perkontondi. okko otaruku daadaapu roo.4 velu ichinatlu chebutondi. idilaavundagaa, mantri vijaya bhaskarnu, natudu sharat kumaarnu prasninchenduku it adhikaarulu samanlu jaarii chesaru. otarla nunchi kuudaa firyaadulu ennikala sanghaaniki vellaayi.pannir selvam vargam jayalalita sava petika namuunaatoe prachaaram cheyadaanni kuudaa ennikala sangham pariseelistunnatlu samacharam. veetanniti nepathyamlo aarke nagar upa ennika swechhaayuta vaataavaranamlo jarige avakaasam ledani ennikala sangham oo nirnayaaniki vaste kathina nirnayam veluvadutundani vislaeshakulu cheptunnaaru.